***Z A P I S N I K***

 ***s 7. sjednice Gradskog vijeća Grada Skradina***

1. sjednica Gradskog vijeća Grada Skradina održana je u srijedu 9. ožujka

 2022.g. u prostorijama Kulturnog centra u Skradinu, s početkom u 10,30 sati.

Sjednicom je ravnala predsjednica Gradskog vijeća Grada Skradina Nadija Zorica. Pozdravivši nazočne izvršila je prozivku vijećnika. Utvrdila je kako je sjednici od ukupno 13 vijećnika nazočno 8, te postoji kvorum za pravovaljano odlučivanje. Sjednici su nazočni: Davor Brajković, Dražen Kartelo, Antonia Maretić, Fabijan Palinić, Tonći Petrović, Marko Računica, Slavko Skočić i Nadija Zorica. Sjednici opravdano nisu nazočni: Dalibor Damjanić, Jure Mandušić, Tea Periša, Kristina Vlaić Bubalo i Florijan Žižić.

 Sjednici je nazočan gradonačelnik Grada Skradina Antonijo Brajković i zamjenik gradonačelnika iz reda pripadnika srpske nacionalne manjine Nikola Milović.

 Predsjednica Gradskog vijeća Grada Skradina Nadija Zorica navela kako je za sjednicu predložen dnevni red s 1. točkom. Prijedloga za izmjenu i dopunu dnevnog reda nije bilo.

Predsjednica Gradskog vijeća Grada Skradina Nadija Zorica stavila na glasovanje predloženi dnevni red, te je isti jednoglasno usvojen (nazočno 8 vijećnika).

 Za raspravu i odlučivanje utvrđen je slijedeći

D N E V N I R E D

1. Prijedlog Odluke o davanju pozitivnog mišljenja na nacrt Komunikacijske

strategije i komunikacijskog akcijskog plana „Strategije razvoja urbanog područja Šibenik za razdoblje 2021.-2027.“

Sukladno članku 61. Poslovnika slijede vijećnička pitanja, te je predsjednica Gradskog vijeća Grada Skradina Nadija Zorica pozvala vijećnike da postave pitanja, podsjetivši pritom kako svaki vijećnik može postaviti najviše 2 pitanja, te ista moraju biti dostavljena u pisanom obliku.

1. TONĆI PETROVIĆ, vijećnik HDZ-a:

„1.Zasto je skloniste u zgradi bivse policijske postaje zapusteno,sporko,bez brave na ulazu ,puno misa,sluzi kao javni wc,navodno i bez struje itd te kad ce se uredit za svoju svrhu

2.Kad pocinje uredjenje plaze odnosno uklanjanje sevara te radovi na pjesackom mostu u sklopu uredjenja ulaza u Skradin“

-2-

ODGOVORI:

Gradonačelnik Antonijo Brajković odgovorio je:

„1. Što se tiče prvog pitanja, građani su u pravu, jučer sam tamo bio, nakon čega sam komunalnom redaru dao nalog da stavi katanac, odnosno bravu na ulazna vrata, jer je postojeća bila razbijena. Isto tako, naložio sam našem komunalnom poduzeću da počiste taj prostor. Nabacano je nešto krupnijeg otpada u smislu stolica, dječjih igračaka, nekog drugog krupnijeg otpada na onom dijelu predvorja kod WC-a. To ćemo sanirati u skoro vrijeme. Vi znate da je u našoj Strategiji razvoja Grada, kao i gourmet strategiji taj dio planiran da se, u mirnodopsko vrijeme, iskoriste njegovi potencijali kao prezentacijskog centra gourmet akademije. Mi smo do sada imali problem oko upisivanja vlasništva u tom objektu. Dobili smo uporabnu dozvolu i sad bi trebali s skradinskom Župom dogovoriti o pravu gradnje jer iznad tog tunela su čestice u vlasništvu Župe. Da bi mogli upravljati s objektom moramo sklopiti s župom pravo gradnje, iako defacto neće imati veze s površinom. Dalje sam zatražio da se ispita struja. Koliko sam vidio, čini mi se da su instalacije nove, ali su namjerno isključene, jer je bilo slučajeva ilegalnog priključivanja stanara zgrade. Ovo na što ste, s pravom, ukazali, bit će riješeno u najskorije vrijeme.

2. Što se tiče drugog pitanja, izradili smo elaborat u sedmom mjesecu i predali ga Ministarstvu. Elaboratom zaštite okoliša tražimo uklanjanje ševara, a taj elaborat bi trebao pokazati da micanje ševara neće značajnije negativno utjecati na ekološku mrežu. Međutim, oni su predmet otvorili u dvanaestom mjesecu i traže od nas ispravke elaborata, primjerice, mi smo kroz elaborat predvidjeli da se jedan dio materijala odveze na Bikarac. Međutim, Bikarac nije pogodan za deponiranje takve vrste materijala, pa ćemo po istom principu napraviti kao kad se radila bivša ex Pionir plaža, tako da taj dio treba mijenjati. Nadam se da ćemo kroz idućih mjesec dana to riješiti kako bi do sezone počeli radovi na micanju ševara. Hrvatske ceste bi trebale početi na jesen. Bio sam na sastanku gdje su nam data jamstva kako bi se postupak nabave trebao raspisati do ljeta, a onda po završetku postupka nabave radovi trebali krenuti na jesen. Kako bi radovi trebali trajati minimalno 5-6 mjeseci, onda ih nema smisla započeti tijekom turističke sezone. Dok ne počnu radovi neću biti miran, ali ako počnu u 9-om mjesecu bit ću presretan.“

B) FABIJAN PALINIĆ, vijećnik HDZ-a

„1. Ostajem na poziciji koju sam zastupao prošli put: kad će se ukloniti sve bloketne, limene i drvene autobusne čekaonice u kojem god se naselju nalazile?“

ODGOVORI:

Gradonačelnik Antonijo Brajković je odgovorio:

„1. Mi smo i zadnji put napomenuli da autobusne čekaonice postavljamo na mjestima gdje ih uopće nema. Staklene čekaonice nisu najsretnije u smislu čuvanja putnika od nekih jačih udara bure i kiše, ali su tako standardizirana i estetski prihvatljivija u urbanom prostoru. Međutim tu se javlja problem održavanja, jer im svako malo razbijaju stakla. A što se tiče bloketnih one su u prostoru desetljećima, vrlo su stabilne,

-3-

funkcionalne, no problematične su s aspekta održavanja, jer se tamo često baca smeće. Razgovarat ću s našim komunalnim poduzećem da pregledaju koliko je takvih čekaonica i da se iste očiste, te na neki način osvježe. Ponovit ću ako u nekom naselju postoji čekaonica od blokova, nema smisla da je rušimo ako je ona kao takva funkcionalna. A zašto je ona puna smeća, to više govori o nama, ali i to je dužnost komunalnog poduzeća ako se već pojavi smeće da ga ukloni.“

Sukladno članku 78. st. 7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 102.st.1. Poslovnika Gradskog vijeća Grada Skradina, predsjednica Gradskog vijeća Grada Skradina Nadija Zorica pitala je vijećnike da li imaju primjedbe na Zapisnik s 6. sjednice Gradskog vijeća Grada Skradina.

Kako se nitko nije javio za riječ, predsjednica Gradskog vijeća Grada Skradina Nadija Zorica je stavila na glasovanje Zapisnik s 6. sjednice Gradskog vijeća Grada Skradina, te je isti jednoglasno usvojen. (nazočno 8 vijećnika).

-4-

***RASPRAVA I ODLUČIVANJE***

**Točka 1.**

Prijedlog Odluke o davanju pozitivnog mišljenja na nacrt Komunikacijske

strategije i komunikacijskog akcijskog plana „Strategije razvoja urbanog

područja Šibenik za razdoblje 2021.-2027.“

O prijedlogu Odluke o davanju pozitivnog mišljenja na nacrt Komunikacijske strategije i komunikacijskog akcijskog plana „Strategije razvoja urbanog područja Šibenik za razdoblje 2021.-2027.“ uvodno izlaganje podnio je po ovlaštenju gradonačelnika pročelnik Upravnog odjela za gospodarstvo, komunalne djelatnosti i lokalnu samoupravu Josip Silov. Naveo je kako donošenje ove odluke predstavlja dio procedure u donošenju Strategije razvoja urbanog područja. Ispričava se zbog sazivanja sjednice s jednom točkom dnevnog reda, ali nažalost nije se moglo čekati, jer je nositelj toga Grad Šibenik koji je malo zakasnio u prethodnim procedurama. Grad Šibenik je sazvao sjednicu Gradskog vijeća, a Grad Skradin kao partner prethodno mora donijeti ovu odluku. Kako se to sve skupa ne bi zaustavljalo dok bude iduća sjednica Gradskog vijeća Grada Skradina, pa onda opet Grada Šibenika, sjednica je sazvana na ovaj način.

U samom prijedlogu objašnjeno je što je to, koje se mjere predlažu, kao i način praćenja tih mjera. Postoji jedan standard kod donošenja tih Strategija. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o davanju pozitivnog mišljenja na nacrt Komunikacijske strategije i komunikacijskog akcijskog plana „Strategije razvoja urbanog područja Šibenik za razdoblje 2021.-2027.“, te je ista jednoglasno usvojena (nazočno 8 vijećnika).

Odluka se prilaže Zapisniku pod 1) i čini njegov sastavni dio.

Sjednica je završena u 10.50 sati.

**ZAPISNIK SASTAVILA**

Paulina Radeljak, v.r.

 **GRADSKO VIJEĆE**

 **GRADA SKRADINA**

  **PREDSJEDNICA**

 Nadija Zorica, v.r.